**Ministru kabineta noteikumu**

**“Grozījumi Ministru kabineta 2016. gada 30. augusta noteikumos Nr. 588 „Darbības programmas “Izaugsme un nodarbinātība” 5.2.1. specifiskā atbalsta mērķa “Veicināt dažāda veida atkritumu atkārtotu izmantošanu, pārstrādi un reģenerāciju” 5.2.1.2. pasākuma “Atkritumu pārstrādes veicināšana” īstenošanas noteikumi” projekta sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta (turpmāk – MK) noteikumu projekts paredz veikt grozījumus Ministru kabineta 2016. gada 30. augusta noteikumos Nr. 588 „Darbības programmas “Izaugsme un nodarbinātība” 5.2.1. specifiskā atbalsta mērķa “Veicināt dažāda veida atkritumu atkārtotu izmantošanu, pārstrādi un reģenerāciju” 5.2.1.2. pasākuma “Atkritumu pārstrādes veicināšana” īstenošanas noteikumi” (turpmāk – noteikumu projekts) palielināt 5.2.1.2. pasākuma “Atkritumu pārstrādes veicināšana” (turpmāk – SAMP 5.2.1.2.) ietvaros pieejamo Kohēzijas fonda (turpmāk – KF) finansējumu, lai attīstītu bioloģiski noārdāmo atkritumu pārstrādi, t.sk., nosaka nosacījumus trešās projektu iesniegumu atlases kārtas otrā uzsaukuma īstenošanai.Noteikumu projekts stāsies spēkā vispārējā kārtībā. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Noteikumu projekts ir izstrādāts pēc Vides aizsardzības un reģionālās attīstības ministrijas (turpmāk – VARAM) iniciatīvas saskaņā ar:* Eiropas Savienības struktūrfondu un KF 2014.–2020. gada plānošanas perioda vadības likuma 20. panta 6. un 13. punktu,
* Partnerības līgumu Eiropas Savienības investīciju fondu 2014.-2020. gada plānošanas periodam,
* Eiropas Savienības struktūrfondu un KF 2014.-2020. gada plānošanas perioda darbības programmu „Izaugsme un nodarbinātība” (turpmāk – DP),
* 2019. gada 11.oktobra MK sēdes protokola Nr. 47 3.§ MK (turpmāk – MK protokols Nr. 47) „*Informatīvais ziņojums "Par Eiropas Savienības struktūrfondu un Kohēzijas fonda 2014.–2020. gada plānošanas perioda darbības programmas "Izaugsme un nodarbinātība" snieguma ietvarā noteikto mērķu sasniegšanas progresu un snieguma rezerves finansējuma tālāku izmantošanu* (turpmāk – Informatīvais ziņojums) 9. punktu, kas paredz atbalstīt Informatīvā ziņojuma 1. pielikumā “Snieguma rezerves finansējuma un finansējuma atlikumu novirzīšanas priekšlikumi” piedāvāto risinājumu Eiropas Savienības (turpmāk – ES) fondu snieguma rezerves finansējuma un ES fondu finansējuma atlikumu izmantošanai,
* Eiropas Komisijas 2011. gada 20. decembra lēmuma Nr. 2012/21/ES *par Līguma par Eiropas Savienības darbību 106. panta 2. punkta piemērošanu valsts atbalstam attiecībā uz kompensāciju par sabiedriskajiem pakalpojumiem dažiem uzņēmumiem, kuriem uzticēts sniegt pakalpojumus ar vispārēju tautsaimniecisku nozīmi* (turpmāk – Komisijas lēmums Nr. 2012/21/ES) 6. un 8. pantu,
* Komisijas 2004.gada 21. aprīļa regula (EK) Nr.794/2004, ar ko īsteno Padomes Regulu (ES) 2015/1589, ar ko nosaka sīki izstrādātus noteikumus Līguma par Eiropas Savienības darbību 108.panta piemērošanai (turpmāk – Komisijas regula Nr.794/2004) 10. un 11.pants,

lai nodrošinātu ES fondu 2014.-2020. gada plānošanas perioda projektu ieviešanu atkritumu pārstrādes veicināšanas jomā. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Latvija 2019. gadā ir saņēmusi pozitīvu Eiropas Komisijas lēmumu par ES fondu 2014.-2020. gada plānošanas perioda snieguma ietvara izpildi visos VARAM pārziņā esošajos specifiskajos atbalsta mērķos. Informatīvajā ziņojumā noteikts, ka VARAM pieejama DP 5. prioritārā virziena KF snieguma rezerve 11,7 milj. *euro* apmērā, kā arī ir izveidojies finansējuma atlikums (neizmantotais finansējums) no neiesniegtiem projektiem, izbeigtiem līgumiem vai citādi atbrīvota finansējuma. Atbilstoši Informatīvā ziņojuma 1. pielikumā “Snieguma rezerves finansējuma un finansējuma atlikumu novirzīšanas priekšlikumi” noteiktajam un MK protokola Nr. 47 #3 9.punktam VARAM ir tiesīga sniegt priekšlikumus par KF finansējuma izmantošanu atbilstoši aktuālajām nozares vajadzībām.*Snieguma rezerves izmantošanas un finansējuma pārdales nepieciešamība*2014.-2020. gada ES fondu plānošanas perioda DP specifiskā atbalsta mērķa 5.2.1. “Veicināt dažāda veida atkritumu atkārtotu izmantošanu, pārstrādi un reģenerāciju” (turpmāk – SAM 5.2.1.) ietvaros tiek īstenots SAMP 5.2.1.2., kur atklātā projektu iesniegumu atlasē izsludinātas trīs projektu iesniegumu atlases kārtas. Pirmās, otrās un trešās projektu iesniegumu atlases kārtas pirmā uzsaukuma ietvaros tiek īstenoti seši projekti, kas nodrošina iznākuma rādītāja vērtības izpildi 83% apmērā, jo pirmajā projektu iesniegumu atlases kārtā pieejamā finansējuma ietvaros tirgus zemās intereses dēļ netika iesniegti projekti, kas sasniedz DP noteikto iznākuma rādītāju, kā arī divi finansējuma saņēmēji pirmajā un trešajā projektu iesniegumu atlases kārtā ir pārtraukuši noslēgtos līgumus par projektu īstenošanu. Projektu iesniegumu iesniedzēju interese par bioloģiski noārdāmu atkritumu (turpmāk – BNA) pārstrādes iekārtu izveidi ir ļoti augsta, uz ko norāda SAMP 5.2.1.2. trešās projektu iesniegumu atlases kārtas pirmā uzsaukuma atlasē iesniegto projektu iesniegumu KF finansējuma pieprasījuma vairākkārtīgs pārsniegums, salīdzinot ar SAMP 5.2.1.2. trešās projektu iesniegumu atlases kārtas pirmajā uzsaukumā pieejamo (32 329 660 *euro*). SAMP 5.2.1.2. trešās projektu iesniegumu atlases kārtas pirmā uzsaukuma ietvaros tika saņemti 12 projektu iesniegumi 64 458 485 *euro* apmērā, divreiz pārsniedzot pieejamo KF finansējuma summu. Tāpat trešās projektu iesniegumu atlases kārtas pirmajā uzsaukumā iesniegtie projekti paredzēja augstu DP noteikto SAM 5.2.1. iznākuma rādītāja i.5.2.1.ak (CO17) “Atkritumu pārstrādes jaudas pieaugums” sniegumu un iespēju nodrošināt rādītāja pilnīgu izpildi. Trešās projektu iesniegumu atlases kārtas otrajam uzsaukumam ir būtiska ietekme, lai sekmētu Poligonu direktīvā (Padomes Direktīva 1999/31/EK (1999. gada 26. aprīlis) par atkritumu poligoniem) un Aprites ekonomikas pakotnē (t.sk., Eiropas Parlamenta un Padomes direktīva (ES) 2018/850 (2018. gada 30. maijs), *ar ko groza Direktīvu 1999/31/EK par atkritumu poligoniem*) un nacionālajos tiesību aktos noteiktos mērķus attiecībā uz sadzīves atkritumu dalīto vākšanu, pārstrādi un poligonos apglabājamo atkritumu apjoma samazināšanu, jo īpaši attiecībā uz BNA. Attiecīgi, ņemot vērā augsto projektu iesniedzēju interesi par SAMP 5.2.1.2. trešo projektu iesniegumu atlases kārtu un šīs kārtas pirmā uzsaukuma rezultātu būtisko ietekmi uz DP noteikto rādītāju sasniegšanu (vairāk nekā 58% no kopējā sasniedzamā iznākuma rādītāja), kā arī ES un nacionālajos tiesību aktos noteikto prasību izpildi, VARAM, lai varētu atbalstīt iespējami lielāku skaitu efektīvu un mērķorientētu projektu, sasniegtu DP noteikto iznākuma rādītāju un virzītos uz nozares mērķu snieguma uzlabošanu, paredz izmantot SAM 5.2.1. snieguma rezerves finansējumu, trešās projektu iesniegumu atlases kārtas finansējuma atlikumu, kā arī pārdalīt papildus finansējumu no citiem vides jomas specifiskajiem atbalsta mērķiem jauna SAMP 5.2.1.2. trešās projektu iesniegumu atlases kārtas uzsaukuma organizēšanai.Noteikumu projektā tiek svītrota neaktuālā atsauce par SAMP 5.2.1.2. pieejamo finansējumu līdz 2018. gada 31. decembrim.*Nosacījumi trešās projektu iesniegumu* *atlases kārtas otrā uzsaukuma īstenošanai*SAMP 5.2.1.2. trešās projektu iesniegumu atlases kārtas otrajā uzsaukumā projektu iesniegumus varēs iesniegt BNA pārstrādes iekārtu izveidei, kas izmanto aerobo pārstrādes metodi (turpmāk – aerobā pārstrāde) vai anaerobo pārstrādes metodi (turpmāk – anaerobā pārstrāde), piemērojot KF finansējuma likmi atbilstoši finansējuma saņēmēja veidam (līdz 85 % no projektam pieejamā kopējā attiecināmā finansējuma, ja projekta iesnieguma iesniedzējs ir sadzīves atkritumu apglabāšanas sabiedriskā pakalpojuma sniedzējs, un līdz 35% - pārējiem projektu iesniegumu iesniedzējiem). Noteikumu projekts nosaka konkrētu pieejamo finansējuma sadalījumu pa BNA pārstrādes iekārtu tipiem, ņemot vērā trešās projektu iesniegumu atlases kārtas pirmā uzsaukuma projektu iesniedzēju interesi, projektu saturu, izmaksas, kā arī iespējas sasniegt iznākuma rādītāju. Attiecīgi BNA pārstrādes infrastruktūras projektiem paredzēts novirzīt 14,97 milj. *euro* KF finansējuma līdzekļu, t.sk anaerobās pārstrādes projektiem – 14,52 milj. *euro* un aerobās pārstrādes projektiem – 0,45 milj. *euro* KF finansējuma, vienlaikus nosakot ierobežojumu maksimālajai projekta KF līdzfinansējuma summai – 125 tūkst. *euro* aerobo iekārtu projektiem (trešās projektu iesniegumu atlases kārtas pirmajā uzsaukumā pašvaldību pieteikto kompostēšanas laukumu izveides izmaksu KF līdzfinansējuma daļa bija līdz 89 tūkst. *euro,* bet jāņem vērā, ka aktuālās tirgus cenas iekāru izveidei ir lielākas) un 6 milj. *euro* anaerobo iekārtu projektiem (trešās projektu iesniegumu atlases kārtas pirmajā uzsaukumā projektu attiecināmās izmaksas bija amplitūdāno 2,8 līdz 6,3 milj. *euro,* ar vidējās anaerobās pārstrādes iekārtas izmaksām 5,93 milj. *euro,* neskaitot jau SAMP 5.2.1.2. ietvaros apstiprināto īstenošanā esošo projektu, tādēļ ievērojot vidējā izmaksas maksimālā atbalsta summa vienam projektam ir noteikta 6 milj. *euro* apmērā).Attiecīgi par ar pieejamajiem KF finansējuma līdzekļiem provizoriski plānots atbalstīt vismaz sešus aerobās un trīs anaerobās pārstrādes iekārtu izbūves projektus. Ņemot vērā arī citus Ministru kabineta 2016. gada 30. augusta noteikumu Nr. 588 „Darbības programmas “Izaugsme un nodarbinātība” 5.2.1. specifiskā atbalsta mērķa “Veicināt dažāda veida atkritumu atkārtotu izmantošanu, pārstrādi un reģenerāciju” 5.2.1.2. pasākuma “Atkritumu pārstrādes veicināšana” īstenošanas noteikumi” (turpmāk - MK noteikumi Nr. 588) nosacījumus un projektu iesniegumu vērtēšanas kritērijus, ir aprēķināts, ka tas ļaus nodrošināt iznākuma rādītāja vērtības sasniegšanu vismaz DP noteiktā iznākuma rādītāja apmērā.Lai veicinātu kompostēšanas laukumu attīstību Latvijā lokālā mērogā, noteikumu projekts nosaka, ka trešās projektu iesniegumu atlases kārtas otrā uzsaukuma ietvaros aerobās pārstrādes projektus vērtē un lēmumu par šādu projektu iesniegumu apstiprināšanu pieņem atsevišķi no anaerobās pārstrādes metodes projektiem, jo aerobo un anaerobo pārstrādes iekārtu jaudas būtiski atšķiras, kā rezultātā aerobo iekārtu projekti pēc kvalitātes vērtēšanas kritērijos piešķirto punktu skaita nav konkurētspējīgi salīdzinājumā ar anaerobās pārstrādes projektiem. Attiecīgi vienā iesniegumā nedrīkst būt apvienota tādu iekārtu izveide, kas kā pārstrādes pamata metodi izmanto aerobo pārstrādi (t.i., kompostēšanu) un anaerobo pārstrādi (šis nosacījums nav piemērojams attiecībā uz aerobo stabilizāciju, kas ir anaerobās pārstrādes metodes procesa sastāvdaļa). Tāpat noteikumu projekts nosaka, ka projekta iesniedzējs drīkst iesniegt tikai vienu aerobās pārstrādes projekta iesniegumu, un tikai vienu projekta iesniegumu, kas paredz iekārtu izveidi, kas izmanto anaerobās pārstrādes metodi.Ievērojot pieejamā finansējuma apjomu un to, ka atkritumu apsaimniekošanas poligonu iesniegtais projektu iesniegumu apjoms SAMP 5.2.1.2. trešās projektu iesniegumu atlases kārtas pirmajā uzsaukumā vairāk nekā divas reizes pārsniedza pieejamo finansējumu, lai nodrošinātu koordinētu BNA iekārtu izveidi valstī un projektu īstenošanu pieejamā finansējuma ietvaros, kā arī nodrošinātu iznākuma rādītāju sasniegšanu, noteikumu projekts precizē projekta iesniedzēju SAMP 5.2.1.2. trešās projektu iesniegumu atlases kārtas otrā uzsaukumā. Bez MK noteikumu Nr. 588 12. punktā minētajiem finansējuma saņēmējiem, finansējuma saņēmējs var būt tāds atkritumu jomas sabiedrisko pakalpojumu sniedzējs, kurš esošai piesārņojošai darbībai ir saņēmis atļauju A kategorijas piesārņojošai darbībai un attiecībā, uz kuru pēc 2016. gada 30. augusta (pēc tam, kad ir stājušies spēkā MK noteikumi Nr. 588 par SAMP 5.2.1.2. atbalsta piešķiršanu) nav pieņemts lēmums par ES fondu piešķiršanu sadzīves atkritumu pārstrādes vai reģenerācijas infrastruktūras attīstībai. Šāda prasība noteikta, lai nodrošinātu, ka atbalstu saņem vairāk atkritumu apsaimniekošanas poligonu apsaimniekotāji un attiecīgi notiek atkritumu apsaimniekošanas reģionu līdzsvarota attīstība visā valsts teritorijā, vienlaikus paredzot, ka izvirzītie nosacījumi ir atbilstoši mērķim – stimulēt apglabājamā atkritumu apjoma samazināšanu. Tāpat noteikumu projekts paredz, ka atbalstam kvalificējas tie sadzīves atkritumu apsaimniekošanas poligoni, kuri uz 2019. gada 1. janvāri (par ko pieejami pēdējie Centrālās statistikas pārvaldes dati) apkalpo vismaz 120 tūkstošus iedzīvotāju. Šāds nosacījums noteikts, lai veicinātu atkritumu pārstrādi tajos poligonos, kuri nodrošina atkritumu apglabāšanas pakalpojumu vairāk iedzīvotājiem. Vienlaikus, lai nodrošinātu, ka tiek sasniegts SAM 5.2.1. iznākuma rādītājs, kā minimālais atkritumu apsaimniekošanas poligonā pieņemto atkritumu apjoms 2018. gadā tiek noteikts noteikumu projektā vismaz 20 tūkst. tonnu apmērā (daudzumi atbilstoši Valsts atkritumu pārskata Nr.3-Atkritumi C daļai). Šāds nosacījums ir nepieciešams, jo SAMP 5.2.1.2. ietvaros ir jāsasniedz iznākuma rādītājs “Atkritumu pārstrādes jaudas pieaugums” vismaz 30 tūkst. tonnu apmērā. Ievērojot to, ka BNA sastāda tikai daļu no sadzīves atkritumu sastāva un ka gandrīz katrā poligonā jau ir izveidoti BNA kompostēšanas laukumi, kā arī pilnīga poligonā nonākošo BNA pārstrāde bez efektīvi darbojošās BNA dalītas savākšanas sistēmas nav iespējama, atbalsts mazāka atkritumu apjoma apglabāšanas poligoniem neļautu sasniegt SAMP 5.2.1. iznākuma rādītāju. Papildus noteikumu projekts paredz pagarināt noslēgto projektu īstenošanas termiņu no četriem gadiem uz pieciem gadiem un noteikt maksimālo projekta īstenošanas ilgumu līdz 2023. gada 31. decembrim, lai nodrošinātu SAMP 5.2.1.2. ietvaros noslēgto projektu, t.sk. trešās projektu iesniegumu atlases kārtas otrā uzsaukuma kārtas īstenošanu. Projekta īstenošanas ilguma pagarināšana SAMP 5.2.1.2. ietvaros noslēgtajām projektu iesniegumu atlases kārtām ir nepieciešama, jo saistībā ar COVID-19 krīzi daudzas ražotnes, kurām jāpiegādā iekārtas projektiem, ir vai nu apturējušas darbību, vai to būtiski ierobežojušas, līdz ar to var būtiski aizkavēties projektu īstenošana. Noteikumu projektā paredzētā termiņa pagarināšana ļaus, nepieciešamības gadījumā, nodrošināt termiņu pagarināšanu tiem projektiem, kuri sniegs pamatotus pierādījumus par projekta termiņa kavēšanu COVID-19 krīzes dēļ. Ievērojot, ka valsts atbalsts MK noteikumu Nr. 588 ietvaros tiek sniegts arī vispārējas tautsaimnieciskas nozīmes pakalpojumu sniedzējiem, ievērojot Komisijas lēmuma Nr. 2012/21/ES nosacījumus un pamatojoties uz noslēgtu pilnvarojuma aktu (vai aktiem) par vispārējas tautsaimnieciskas nozīmes pakalpojumu sniegšanu, noteikumu projekts tiek papildināts ar jaunu punktu (noteikumu projekta 56. punkts), kas paredz projekta iesniedzēja pienākumu kopā ar projekta iesniegumu iesniegt sadarbības iestādei vispārējas tautsaimnieciskas nozīmes pakalpojuma pilnvarojuma uzlicēja apliecinājumu, ka tas veiks pakalpojuma līgumā par sadzīves atkritumu apglabāšanas pakalpojuma sniegšanu minētās atlīdzības (kompensācijas) maksājumu kontroli un pārskatīšanu, kā arī atlīdzības (kompensācijas) maksājumu pārmaksas novēršanu un atgūšanu. Papildus noteikumu projekta 56. punktā tiek pārņemta Komisijas lēmuma Nr.2012/21/ES 6. pantā noteiktā norma par pārmērīgas kompensācijas kontroli, nosakot, ka pārbaudes tiek veiktas sistemātiski, bet minimālā pārbaužu regularitāte ir ne retāk kā reizi trijos gados, kā arī pilnvarojuma akta (līguma) darbības perioda beigās. Vienlaikus MK noteikumu Nr. 588 49. punkts ir papildināts ar nosacījumu, ka finansējuma saņēmējam sadarbībā ar vispārējas tautsaimnieciskas nozīmes pakalpojuma pilnvarojuma uzlicēju ir jānodrošina Komisijas lēmuma Nr.2012/21/ES 6. pantā noteiktās uzraudzības veikšanas faktu apliecinošas dokumentācijas saglabāšanu un pieejamību saskaņā ar Komisijas lēmuma Nr. 2012/21/ES 8. pantā noteikto, tostarp pieejamību ES fondu un Kohēzijas fonda vadībā un kontrolē iesaistītajām iestādēm. Papildus noteikumu projekts paredz, ka ja tiek pārkāptas MK noteikumu Nr. 588 noteiktās komercdarbības atbalsta piešķiršanas prasības, atbalsta saņēmējam ir pienākums atmaksāt sadarbības iestādei visu projekta ietvaros saņemto nelikumīgo komercdarbības atbalstu kopā ar procentiem, ko publicē Eiropas Komisija saskaņā ar Komisijas regulas Nr. 794/2004 10. pantu, ievērojot Komisijas regulas Nr. 794/2004*,* 11. pantu.*Finansējums*Noteikumu projekts paredz noteikt trešās projektu iesniegumu atlases kārtas ietvaros pieejamo KF finansējumu 44 527 753 *euro* apmērā, t.sk. trešās projektu iesniegumu atlases kārtas pirmajā uzsaukumā apstiprinātajam projektam līdz 29 553 405 *euro* un otrajam uzsaukumam pieejamo finansējumu 14 974 348 *euro* apmērā. Otrajam uzsaukumam pieejamo finansējumu veido VARAM atbildībā esošo ES fondu 2014.-2020. gada plānošanas perioda snieguma rezerves un atlikumu finansējums, attiecīgi:* SAM 5.2.1.2 finansējums 6 336 494 *euro*, t.sk., snieguma rezerve un pirmajā un trešajā projektu iesniegumu atlases kārtā atbrīvotais KF finansējums (intervences kods 017);
* finansējuma atlikumu pārdale no SAM 5.2.1.1. pasākuma “Atkritumu dalītas savākšanas sistēmas attīstība” 10 491 *euro* apmērā (intervences kods 017);
* finansējumapārdale no 5.3.1. SAM “Ūdenssaimniecības sistēmu attīstība, uzlabojot vides stāvokli”  4 029 427 *euro* apmērā (no intervences koda 021 uz kodu 017);
* nesadalītais snieguma rezerves finansējums no 5.4.2.2. SAM pasākuma “Nodrošināt vides monitoringa un kontroles sistēmas attīstību un savlaicīgu vides risku novēršanu, kā arī sabiedrības līdzdalību vides pārvaldībā” pasākuma 415 834 *euro* apmērā (no intervences koda 085 uz kodu 017);
* nesadalītais snieguma rezerves finansējums 5.4.3. SAM “Pasākumi biotopu un sugu aizsardzības labvēlīga statusa atjaunošanai” 4 182 102 *euro* apmērā (no intervences koda 085 uz kodu 017).

*Sasniedzamie rezultāti*Noteikumu projekts, t.sk. tajos noteiktās prasības un paredzētā finansējuma pārdale, pozitīvi ietekmēs DP noteikto SAM 5.2.1 rādītāju i.5.2.1.ak (CO17) “Atkritumu pārstrādes jaudas pieaugums”, ļaujot apstiprināt projektus tādā apmērā, lai nodrošinātu pilnīgu iznākuma rādītāja vērtības sasniegumu. Tāpat tas nepieciešams, lai veicinātu Padomes Direktīvā 1999/31/EK *par atkritumu poligoniem* un nacionālajos tiesību aktos noteikto mērķu sasniegšanu attiecībā uz sadzīves atkritumu apglabāšanas poligonos apglabājamo atkritumu apjoma samazināšanu, jo īpaši attiecībā uz BNA. Padomes Direktīva 1999/31/EK *par atkritumu poligoniem* nosaka nepieciešamību līdz 2020. gadam samazināt apglabājamo bioloģiski noārdāmo mājsaimniecības atkritumu daudzumu vismaz līdz 35% no 1995. gadā apglabātā BNA daudzuma. EK 2017. gadā ir uzsākusi vairākas pārbaudes poligonos – ir saņemts agrās brīdināšanas ziņojums par 50% pārstrādes mērķa sasniegšanu saskaņā ar direktīvu2008/98/EK *par atkritumiem un par dažu direktīvu atcelšanu*, kā arī par sagatavošanu apglabāšanai un par BNA stabilizāciju, - t.sk., ievērojot jau EK identificēto būtisko nepieciešamību Latvijā, intensificēt atkritumu pārstrādi, lai izpildītu vides *acquis* atkritumu jomā. Šo vides *acquis* prasību neizpildes gadījumā pēc 2020. gada Latvijai var tikt piemērota pārkāpumu procedūra. Tādēļ pilnvērtīgam ES fondu finansējuma ieguldījumam atkritumu pārstrādes sistēmas pilnveidei Latvijā ir ļoti būtiska nozīme ne tikai no DP rādītāju izpildes viedokļa, bet arī nozares turpmākās attīstības un normatīvo prasību izpildes viedokļa. |
| 3. | Projekta izstrādē iesaistītās institūcijas un publiskās personas kapitālsabiedrības | VARAM |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību****un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projektā ietvertais tiesiskais regulējums attiecas uz finansējuma saņēmējiem, VARAM kā atbildīgo iestādi un Centrālo finanšu un līgumu aģentūru (turpmāk – CFLA) kā sadarbības iestādi. |
| 2. | Tiesiskā regulējuma ietekme uz tautsaimniecību un administratīvo slogu | SAMP 5.2.1.2. ietvaros finansējuma saņēmējs sagatavo un iesniedz projekta iesniegumu, kā arī savā tīmekļvietnē ievieto un aktualizē informāciju par projektu, savukārt CFLA izvērtē projekta iesniegumu, tā grozījumus, kā arī veic projekta ieviešanas uzraudzību un pēcuzraudzību. Noteikumu projekts neradīs ietekmi uz institūciju administratīvo slogu. |
| 3. | Administratīvo izmaksu monetārs novērtējums | Noteikumu projekts šo jomu neskar. |
| 4. | Atbilstības izmaksu monetārs novērtējums | Noteikumu projekts šo jomu neskar. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2020. gads | Turpmākie trīs gadi |
| 2021. | 2022. | 2023 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | izmaiņas, salīdzinot ar vidēja termiņa budžeta ietvaru 2022. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 10 557 386 |  | 14 102 048 | 1 034 190 | 10 205 927 | 1 410 532 | -5 984 207 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 10 557 386 | 0 | 14 102 048 | 1 034 190 | 10 205 927 | 1 410 532 | -5 984 207 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 10 557 386 | 0 | 14 102 048 | 1 177 536 | 10 205 927 | 1 865 866 | -5 739 098 |
| 2.1. valsts pamatbudžets | 10 557 386 | 0 | 14 102 048 | 1 034 190 | 10 205 927 | 1 410 532 | -5 984 207 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 143 346 | 0 | 455 334 | 245 109 |
| 3. Finansiālā ietekme | 0 | 0 | 0 | -143 346 | 0  | -455 334 | 245 109 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | -143 346 | 0 | -455 334 | 245 109 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 0 | 0 | 0 | 0 | 0 | 0 |
| 5. Precizēta finansiālā ietekme | X | 0 | X | -143 346 | X | -455 334 | 245 109 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | -143 346 | -455 334 | 245 109 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Noteikumu projekts nosaka kopējo SAMP 5.2.1.2 KF finansējumu 49 485 412 *euro* un pirmās projektu iesniegumu atlases kārtas KF finansējumu 3 369 244 *euro*, kā arī noteic trešās projektu iesniegumu atlases kārtas ietvaros pieejamo finansējumu 44 527 753 *euro* apmērā, t.sk. trešās projektu iesniegumu atlases kārtas pirmajā uzsaukumā apstiprinātais projekts (29 553 405 *euro*) un otrajam uzsaukumam nepieciešamo KF finansējumu 14 974 348 *euro* apmērā. SAMP 5.2.1.2. papildus iedalītais finansējums 8 627 363 *euro* apmērā no citu vides specifisko atbalsta mērķu nesadalītās snieguma rezerves un finansējuma atlikumiem tiks iekļauts intervences kodā Nr. 017 “Sadzīves atkritumu apsaimniekošana (tostarp apjoma samazināšanas, šķirošanas, pārstrādes pasākumi)”.Valsts budžeta ieņēmumi ir maksimāli iespējamā finansējuma KF daļa 85 %, ja projekta iesniedzējs ir sadzīves atkritumu apglabāšanas sabiedriskā pakalpojuma sniedzējs, un 35 %, ja projekta iesniedzējs būs pašvaldība vai komersants (izņemot sabiedrisko pakalpojumu sniedzēju) apmērā no projektam pieejamā kopējā attiecināmā finansējuma (attiecināmām izmaksām). Budžeta izdevumi ir projektu ieviešanai nepieciešamie kopējie finanšu līdzekļi, kas ietekmē valsts un pašvaldību budžetu. Finansējuma saņēmēju privātais finansējuma apjoms netiek iekļauts šajā tabulā, bet nepieciešamā pašvaldību līdzfinansējuma daļa aerobo iekārtu projektiem indikatīvi norādīta budžeta izdevumu sadaļa.Ietekmes uz pašvaldību kā daļu no līdzfinansējuma segšanai nepieciešamā finansējuma ir neliela, jo, indikatīvi, anaerobām iekārtām (pieejamais KF finansējums 14,52 milj. *euro*) lielākoties projektu iesniedzēji būs sabiedrības ar ierobežotu atbildību (to finansējums tiek noteikts kā privātais finansējums, ko šajā tabulā neuzrāda) savukārt indikatīvi, aerobajām iekārtām (pieejamais KF finansējums 0,45 milj. *euro*) projektu iesniedzēji būs pašvaldības, to iestādes vai kapitālsabiedrības.SAMP 5.2.1.2. ietvaros jau īstenošanā esošajiem projektiem plānotais vidēja termiņa budžeta finansējums norādīts saskaņā ar CFLA sagatavotajām 2020. gada 24. februāra finanšu prognozēm un apgūto finansējumu līdz 2019. gada beigām. Izmaiņas kārtējā gadā norādītas pēc VARAM plānotajām projektu izmaksām līdz 2023. gadam saskaņā ar līdz šim īstenošanā esošo projektu finansējuma apguvēm. Indikatīvi tiek plānots palielināt SAMP 5.2.1.2. izmaksas 2021. gadā papildus jau plānotajai finanšu izpildei 20% apmērā, 2022. gadā – 35%, 2023. gadā – 45% apmērā no pieejamā papildus KF finansējuma trešās projektu iesniegumu atlases kārtas otrajam uzsaukumam. Papildus SAMP 5.2.1.2. trešās atlases kārtas projektus plānots ieviest saskaņā ar noslēgto vienošanās un ne ilgāk kā līdz 2023. gada 31. decembrim. Prognozējams, ka trešās projektu iesniegumu atlases kārtas otrā uzsaukuma projektu darbu intensitāte palielināsies 2022. un 2023. gadā.SAMP 5.2.1.2. pieejamais kopējais attiecināmais finansējums ir 67 313 942 *euro*, tai skaitā KF finansējums – 49 485 412 *euro* un nacionālais finansējums, ko veido privātais un pašvaldību budžeta finansējums vismaz – 17 828 530 *euro.* SAMP 5.2.1.2. trešās projektu iesniegumu atlases kārtas ietvaros pieejamais finansējums ir vismaz 53 149 201 *euro*, tai skaitā KF finansējums – 44 527 753 *euro* un nacionālais finansējums, ko veido privātais un pašvaldību budžeta finansējums, - vismaz 8 621 448 *euro*. SAMP 5.2.1.2. trešās atlases projektu iesniegumu kārtas otrā uzsaukuma ietvaros kopējais pieejamais finansējums:* aerobo bioloģiski noārdāmo atkritumu pārstrādes iekārtu izveidei ir vismaz 1 298 137 *euro*, tai skaitā KF finansējums – 454 348 *euro* un nacionālais finansējums, ko veido pašvaldību finansējums un privātais finansējums, – ne mazāks kā 843 789 *euro*;
* anaerobo bioloģiski noārdāmo atkritumu pārstrādes iekārtu izveidei ir vismaz 17 082 353 *euro*, tai skaitā KF finansējums 14 520 000 *euro* un privātais finansējums – ne mazāks kā 2 562 353 *euro*.

2020. gadam SAMP 5.2.1.2 kopējās izmaksas plānotas vismaz 13 048 214 *euro*, tajā skaitā KF finansējums 10 557 386 *euro* un privātais finansējums vismaz – 2 490 828 *euro*.2021. gadam SAMP 5.2.1.2 kopējās izmaksas plānotas vismaz 23 565 936 *euro*, tajā skaitā KF finansējums 15 136 238 *euro*, pašvaldību budžeta līdzfinansējums vismaz – 143 346 *euro* un privātais finansējums vismaz – 8 286 352 *euro*.2022.gadam SAMP 5.2.1.2 kopējās izmaksas plānotas vismaz 15 015 180 *euro*, tajā skaitā KF finansējums 11 616 459 *euro*, pašvaldību budžeta līdzfinansējums vismaz – 455 334 *euro* un privātais finansējums vismaz – 2 943 387 *euro*.2023.gadam SAMP 5.2.1.2 kopējās izmaksas plānotas 5 175 728 *euro*, tajā skaitā KF finansējums 4 221 720 *euro*, pašvaldību budžeta līdzfinansējums vismaz – 245 109 *euro* un privātais finansējums vismaz – 708 899 *euro*. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Noteikumu projekts šo jomu neskar. |
| 8. Cita informācija | Nav |

|  |
| --- |
| IV. Tiesību akta projekta ietekme uz spēkā esošo tiesību normu sistēmu |
| Noteikumu projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Komisijas lēmums Nr. 2012/21/ES Komisijas regula Nr.794/2004 |
| 2. | Citas starptautiskās saistības | Noteikumu projekts šo jomu neskar. |
| 3. | Cita informācija | Nav |
| **1. tabula****Tiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Komisijas lēmums Nr. 2012/21/ESKomisijas regula Nr.794/2004 |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t. sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Komisijas lēmuma Nr. 2012/21/ES 6. pants | Noteikumu projekta 56. punkts | Vienība tiek ieviesta pilnībā | Netiek paredzētas stingrākas prasības |
| Komisijas lēmuma Nr. [2012/21/ES](http://eur-lex.europa.eu/eli/dec/2012/21/oj/?locale=LV) 8. pants | Noteikumu projekta 49. punkts | Vienība tiek ieviesta pilnībā | Netiek paredzētas stingrākas prasības |
| Komisijas regula Nr.794/200410. un 11.pants | Noteikumu projekta 57. punkts | Vienība tiek ieviesta pilnībā | Netiek paredzētas stingrākas prasības |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Noteikumu projekts šo jomu neskar |
| Saistības sniegt paziņojumu ES institū­cijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Noteikumu projekts šo jomu neskar |
| Cita informācija | Nav |
| **2. tabula****Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.****Pasākumi šo saistību izpildei** |
| Attiecīgā starptautiskā tiesību akta vai starptau­tiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | Projekts šo jomu neskar |
| A | B | C |
| Starptautiskās saistības (pēc būtības), kas izriet no norādītā starptautiskā dokumenta.Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.Ja attiecīgās starptautiskās saistības tiek izpildītas daļēji, sniedz skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.Norāda institūciju, kas ir atbildīga par šo saistību izpildi pilnībā |
| Noteikumu projekts šo jomu neskar | Noteikumu projekts šo jomu neskar | Noteikumu projekts šo jomu neskar |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautis­kajām saistībām? | Noteikumu projekts šo jomu neskar |
| Cita informācija | Nav |

|  |
| --- |
| VI. Sabiedrības līdzdalība un komunikācijas aktivitātes |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalības un komunikācijas aktivitātes tika nodrošinātas noteikumu projekta izstrādes un starpinstitūciju saskaņošanas procesa laikā. Noteikumu projekts divas nedēļas pirms tā izsludināšanas Valsts sekretāru sanāksmē (2020. gada 27. februārī VSS-180) tika publicēts VARAM tīmekļvietnē un nosūtīts publicēšanai Valsts kancelejas tīmekļvietnē.Pēc Noteikumu projekta izsludināšanas Valsts sekretāru sanāksmē 2020.gada 27.februārī tika saņemti saskaņojumi no Tieslietu ministrijas (turpmāk – TM), Labklājības ministrijas (turpmāk – LM), Veselības ministrijas (turpmāk – VM), Pārresoru koordinācijas centra (turpmāk – PKC), Latvijas Pašvaldību savienības (turpmāk – LPS), Sabiedrisko pakalpojumu regulēšanas komisijas (turpmāk – SPRK). Savukārt Finanšu ministrijas (turpmāk – FM) atzinumā norādītie iebildumi ir ņemti vērā.Pēc Noteikumu projekta nosūtīšanas elektroniskai saskaņošanai 2020.gada 2.aprīlī tika saņemti saskaņojumi no LM, VM, PKC, LPS, SPRK, kā arī saņemti priekšlikumi no FM un iebildumi no TM un papildus no Latvijas Atkritumu saimniecības uzņēmumu asociācijas, kas ir ņemti vērā. |
| 2. | Sabiedrības līdzdalība projekta izstrādē  | Noteikumu projekts un tā sākotnējās ietekmes novērtējuma ziņojums 2020. gada 28. janvārī publicēts VARAM tīmekļvietnē www.varam.gov.lv un Valsts kancelejas tīmekļvietnē www.mk.gov.lv  |
| 3. | Sabiedrības līdzdalības rezultāti  | Divu nedēļu laikā no Noteikumu projekta izsludināšanas VARAM un Valsts kancelejas tīmekļa vietnēs līdz Valsts sekretāru sanāksmei, rakstiski sabiedrības viedokļi netika saņemti. |
| 4. | Cita informācija | Nav |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas  | VARAM kā atbildīgā iestāde, CFLA kā sadarbības iestāde un atkritumu pārstrādes uzņēmumi kā finansējuma saņēmēji. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošo institūciju likvidācija vai reorganizācija, to ietekme uz institūcijas cilvēkresursiem. | Jaunas institūcijas netiks veidotas. |
| 3. | Cita informācija | Nav |

Vides aizsardzības un

reģionālās attīstības ministrs J. Pūce

Z. Krūkle, 66016713

Zanda.Krukle@varam.gov.lv

V. Frišfelds 66016704

Viesturs.Frisfelds@varam.gov.lv